《送林文学自三水迁夹江令二首 其一》
明代·卢龙云

绛帐几年瞻讲席，青衿多日傍词坛。恩逢百里符初授，望入千山别亦难。

化雨春馀三水绿，明霜秋到夹江寒。悬知谕蜀文成日，堪寄同毡旧所欢。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。